***Govor***

**Poštovani:**

**gdine Mustafiću, gdine Vukčeviću, uvažene kolege, saradnici, gosti, dragi sugrađani,**

Zadovoljstvo mi je da vam poželim dobrodošlicu i da vam se zahvalim na prisustvu kojim podržavate rad lokalne uprave i našu saradnju sa institucijama na lokalnom i državnom nivou u cilju razvoja našeg grada kroz unapređenje preduzetništva realizacijom uspješnih i inventivnih biznis ideja.

Saradnja Opštine Berane sa institucijama na svim nivoima je uvijek usmjerena na unapređenje života naših građana i pokretanje dijaloga s ciljem pojednostavljivanja komplikovanih birokratskih procedura i eliminisanja biznis barijera koje usporavaju i otežavaju privredne aktivnosti, kako bi se unaprijedio kvalitet i efikasnost javnih usluga.

Sa nama su ovdje direktor ZZZ CG, gospodin Mustafić, i direktor Investiciono razvojnog fonda, gdin Vukčević, koji će govoriti o fondu koji je Vlada Crne Gore obezbijedila kao mehanizam za podršku privrednom razvoju, sa ciljem poboljšanja ekonomsko finansijske situacije za nezaposlena lica, kao i za preduzetnike i preduzeća u našem gradu.

Danas sam ovdje kao predstavnik Opštine Berane koja kao lokalna samouprava uređuje i upravlja javnim i drugim poslovima u interesu lokalnog stanovništva, a oslonjena na načela profesionalnosti i efikasnosti rada.

Shvatamo vaznost svih dostupnih fondova i daćemo sve od sebe da privučemo što je moguće više sredstava za projekte koji će biti od koristi svim građanima Berana, pa i cijele Crne Gore.

Kako bismo ostvarili taj cilj, na usluzi smo našim građanima u smislu olakšavanja procedura i pomoći preduzetnicima i građanima koji žele da pokrenu biznis,da razviju biznis ideju ili pomognemo u osmišljavanju iste. Na usluzi svim zainteresovanima su zaposleni u Regionalnom biznis centru, kao i predstavnici Službe menadžera i Sekretarijata za finansije i ekonomski razvoj i zaposleni u Građanskom birou u kom je otvoren Biznis-info u Opštini Berane.

Rješavanje problema nezaposlenosti je jedno od ključnih pitanja u regionu, a preduzetnici su pokretači svake lokalne ekonomije. Opština Beranena ovaj način daje značajan doprinos u smanjenju nezaposlenosti kroz jaku i stalnu podršku preduzetnicima, kroz razne olakšice i pomoć u pripremi potrebne dokumentacije.

Ulažemo i uedukaciju našeg kadra kako bi se unaprijedio kvalitet i efikasnost javnih usluga kako bismo pojednostavili komplikovane birokratske procedure u cilju eliminisanja biznis barijera.

Želimo da uz pomoć dostupnih fondova napravimo povoljan poslovni ambijent za privlačenje investicija i stimulisanje preduzetništva.

Prethodni period i iskustvo je izuzetno značajno u smislu učenja lekcija, ali i prilika da lokalna uprava uzme značajnu ulogu vezano za ove fondove krozsaradnju na svim nivoima kako bismo gradili jače veze i zajedničkim radom prilagodili ovaj poziv i olakšali komplikovane procedure našim građanima.

Hvala na pažnji.